Engolmesin (dialecte)

L**'engolmesin** (*angoumoisin* en francés, tanben apelat *périgourdin occidental* "**perigordin occidentau**" o *croissant méridional* "**creissent meridionau**") es lo parlar occitan dau sud de Charanta qu'es de fach un parlar ibride, coma lo marchés, e las dotze comunas concernidas (dins l'est d'Engolmés: Los Eissarts, Pilhac, Montinhac, Bona, Sent Marçau, Sent Severin, Aubaterra, Nabinau, La Prada, Sent Roman), e doas comunas en Dordonha (Chanaur e Pueimangor) apelan lor lenga l***'engolmesin***, . Mai au nòrd, Palueu e Salas La Valeta son dins lo dialecte lemosin. La comuna de Julhaguet fòrma tanben una petita enclava de queste parlar mixte.

Es possible que çò qu'apelam *marchés* au nòrd d'Engoleime a Colgent e l*'engolmesin* au sud sián lo mesme dialecte, vestigi dau parlar locau abans l'avançada de la lenga d'oïl, lengatge qu'evoquet Corlieu e dont l'abat Michon ne trobet de traças dins los archius d'Engoleime. Es d'efiech geograficament luenh de la Marcha istorica que debuta a Confolent.

## Particularitats dau dialecte
*Usatge de la particula *en* abans un nom de luec: *"Vai a en Vuelh"* per dire *"Vai a Vuelh"*.

## Istòria
L'engolmesin, ancian e moderne, es un parlar nòrdoccitan plan pròche au lemosin.
### Engolmesin ancian
Dins lo parlar ancian d'Engolmés, podon trobar queles exemples (d'un pauc mai a l'oest, domeni dau sentongés d'uei):

**En* en plaça de *na* (títols de cortesiá plaçada abans los noms pròpis): *En Peira, en Robert* vs. *na Pèira, en Robèrt* en lengadocian.

**assaber*\*savoer* (oïl e non oc?)
*benleu *bois* e non *bòsc*
**cha[s]ca* e non *c(h)ada*... *Chaca* es una grafia fonetica de *chasca*; lo -s- resta silent en lemosin moderne.
**chausa* e non *causa*
**confermat* e non *confirmat*
**davant* e non *devant*
**dich* e non *dit*
**dins* e non *dens*
**drech*\*drechuratge* e non *dre(i)t*
**durablament* (lem) e non *durablhament* (mrc)
**encarnacion* e non *incarnacion*
**festa* e non *hèsta*
**filh* e non *hilh*
**la sua* e non *la seva*
**lo* e non *le*
**nòstra* e non *nòsta*
**recobrer* e non *recobrir*
**plus* e non *pus*
**seilada* e non *seilaia* (i.e. *-ada* ven pas *aia* -> *aie* coma en sentongés)
**seu* (lem) e non *sieu* (len) o *sué* (gsc)
**trobar*

*En 1351, traças de passatge parciau de *-a* en *-e* (benleu abans -s?): *Aubaterre*, *estades vendudes XV libres* mas totjorn *la sua*, *autra chausa*, *fauta*, *deguda*

### Limits
#### Est
...

#### Reculada a l'oest
*L'archipreirat de Pilhac resta probablament occitanofòn au segle XVI, amb "Pilhac", "del Bòsc".
*Riumartin sembla estre occitanofòn a la debuta dau segle XVIII (emb d'atestacions *Riumartin, Rimartin* fins a 1710, remplaçat completament per *RiouxMartin* abans 1793), emb benleu d'autras partidas de las parròfias de La Genestosa, Cressac, e Lo Naut Mont*; lors registres conten de noms de familha en occitan coma Jaubert, Tilhard, etc. e mantes autres emb evidéncia clara d'occitanitat coma Filhastreau (òc *Filhastreu*, dim. de Filhastre).
*Au segle XIX o XX, morís l'engolmesin parlat dins l'enclava de Sent Eutròpe, au profiech dau parlar sentongés tudean

## Veire tanben
### Bibliografia
* ''Étude du parler angoumoisin : description linguistique d’une zone occidentale de la transition oc-oïl, de ses liens géolinguistiques et de sa situation sociolinguistique'' per Olivier Dussouchaud.
* ''L’occitan du sud-est de la Charente : Grammaire et lexique du parler d’oc des pays d’Aubeterre-sur-Dronne et de Villebois-Lavalette'' per Olivier Dussouchaud.
### Liams connexes
* Creissent
* Occitan aguiainés
### Liams externes

## Nòtas e referéncias
### Nòtas

### Referéncias